Ulac tawsit seg tewsatin n tsekla taqbaylit ur nesɛi ara azal d umkan deg tmetti taqbaylit, timseɛraq d yiwet seg-sent d agerruj i ɣef yesseḥbibir umdan imi d wat zik i tent-idyeǧǧan i tsuta n tura. Sɛant azamul n tmussni i tent-yessemgarden ɣef tiyaḍ, sselmadent yal yiwen, ttrebbint-d arrac imecṭaḥ, ssekrent-d irgazen d tlawin, ssedhawent ama d amecṭuḥ ama d ameqqran ččurent d timussniwin.